ISANDA LAUAS
Tere tulemast saatesse!
Seekordne külaline on Timo Närhi,
kes oli me külaliseks ka mõni aasta tagasi.
Selle möödunud saate number on 89,
kui on soovi seda saadet uuesti vaadata.
Tere tulemast, Timo! - Tänan!
Sa oled teinud Jumalariigi tööd nüüdseks 46 aastat,
aga enne seda juhtus midagi tähtsat.
Kuigi sellest oli eelmises saates juttu, aga kõik ei pääse arhiivile ligi,
siis räägi natuke, kuidas sa leidsid Jeesuse?
Elasin väga tasakaalutut elu, kus oli mängus ka alkohol.
Lõpuks oli nii,
et ma ei jõudud enam füüsiliselt seda elu elada.
Mul käisid paanikahood peal.
Elasin tollal Eskilstunas, Kesk-Rootsis.
Kord olin raskes seisukorras
ja kiirabi toimetas mu Eskilstuna keskhaiglasse.
Haiglasse saabudes palusin Jeesuselt patud andeks.
Seal juhtus 2 suurt imet.
Mind toodi pimedusest valgusesse. Ma sain patud andeks.
Jumala vägi tuli mu olemusse nii võimsalt ja konkreetselt.
Ma tõusin üles. See haigus jäi ka sinnapaika.
Ma tõstsin käed üles ja pisarad tulid mu silmi.
Hüüdsin kogu aja: "Tänu Jeesus!"
Kiirabitöötajad ja teised imestasid, et mis minuga juhtunud on?
See oli su elus nii suur muutus ja pööre,
et sa märkasid, kus sa olid enne seda ja kus sa olid peale seda.
Sa nägid neid suuri erinevusi.
See andis sulle ka suuna ja väe, millega oled alustanud uut elu.
Mu stardikoht oli nii võimas, et ma kohtasin võimsalt Püha Vaimu.
Sellest peale pole ma hetkekski kahelnud,
et Jumalal on rohkem väge, kui Kuradil.
Jumal tegi seda armust ja armastusest su vastu.
Sa polnud seda ära teeninud.
Ei. Sugugi mitte.
See oli mu ema ja isa palvevõitluse tulemus,
et niimoodi need asjad juhtusid.
Siin on taas tunnistus sellest, kui tähtis on palve ja eestpalve.
Jah. Usklike kodude lapsed saavad päästetud,
kui vanemad jaksavad palvetada ega anna alla.
Liigume 46 a tagustest sündmustest tänapäeva
ja keskendume Soome Siioni hetkeolukorrale.
Mis seal toimub? Kas seal on omavahelisi võitlusi jne.
Kuid enne, kui tuleme tänasesse, käime need 46 aastat lühidalt läbi.
Ma elasin kaasa mitmele ärkamisele.
Viimane, 15 aastat tagasi Seinäjoel olnud ärkamine,
kus oma meeskonnaga osalesime, oli samas vaimus ja hingamises.
Tänu Jumala armule on see ärkamine kestnud juba pikka aega.
Kohe peale Jumala Vaimu tegutsema asumist,
hakkasid inimesed tervenema ja vabanesid pimeduse jõudude küüsist.
Jumala vägi oli koosolekutel nii ligi.
Samal ajal aktiveerus ka pimeduse armee.
Nii kui haiged hakkavad terveks saama
ja toimuvad muud imed ning tunnustähed,
aktiveeruvad ka kohe vastase jõud.
Olen ise ka kogenud palju hirmsaid rünnakuid
pimeduse leerist.
Aga tänu Jumalale, olen neist kõigist võitjana välja tulnud
Ärkamine jätkub.
Kas need tulevad sealt, kust neid oodatagi ei oska?
Neid tuleb kõigist sektoritest.
Meil tegutses 70-80-ndatel Niilo Ylivainio.
Oli üks 4 aastane periood, kus neid imesid juhtus rohkem.
Sa olid seal kaasas.
Räägi, mis imeasju seal toimus?
Ma toetasin Niilot, elasin talle kaasa ja palvetasin ta eest.
Kui läksime Seinäjoele, olime mitmetes kogudustes
pidamas erinevaid koosolekuid.
Tegime Ylivainioga ühe reisi ka Kuusamosse.
Nende reiside jooksul õppisin Niilot lähemalt tundma.
Niilo tõdes kohe reisi alguses, et kui ta sai Jumalalt väe,
hakkas juhtuma, et inimesed kukkusid Jumala väe mõjul pikali.
Kohe jagunes kristlik leer kaheks.
Ühed, sh. juhidki, seisid selle vastu ega saanud aru, et see on Jumalast.
Olen korduvalt öelnud, et kui kõik oleks hoidnud ühte,
millise suure saagi me oleks saanud koguda.
Niilo ise tõdes ka,
et kui haiged tervenevad, on alati rünnakuid oodata.
Keegi ikka mõistab hukka või kritiseerib.
Niilo koges selliseid asju väga palju.
Aga ta seisis kindlalt vastu igale kriitikale ja väärarusaamadele.
Ta oli neist üle.
Jumal kasutas teda võimsalt, nii et ta ei jäänud neid vaatama.
Kuigi ka tema ja ta tegevuse suunas tuli palju tugevaid rünnakuid.
Vastupidamiseks ongi vaja Püha Vaimu tuge.
Ka tema on oma elus suurtest võitlustest läbi käinud.
Ka haigustest.
Aga samas Jumal koolitas ka teda vastu pidama.
Jah. Mitte ainult Niilot, vaid ka tema abikaasat.
Tänu haigustele käisid nad koos põrgust läbi.
Sellisest asjast käivad läbi vaid harvad abielupaarid.
Niilost tehti "kannatuste maal" näidis.
Niilo ise ütles ka, et kui ta poleks nendest asjadest läbi käinud
ega poleks ise omas ihus haigusi kogenud,
poleks ta kunagi hellalt, õrnalt ja armastusega
kohelnud haigeid ja kannatavaid inimesi,
aga ta ise oli ka seda kõike kannatanud.
Ma arvan, et see on üks võtmeküsimus.
See oli ka Jeesuse elus nii.
Jeesus ju teadis, mida tähendab kogeda erinevaid haigusi.
Tema peale pandi ju ristil kõik meie haigused.
Jeesus põdes oma kehas läbi kõik haigused.
Seepärast Piibel ütlebki Ta kohta,
et Ta on valude mees ja haigustega tuttav.
Tal oli meist kahju.
Ta armastas meid ja andis meile armu.
Tal on eriline tahe puudutada ja tervendada igat haiget inimest.
Sa oled kogunud fakte eri inimeste ja ka Jeesuse kohta.
Kas Jeesus sai midagi vastavat, olles puusepp?
Jeesust ei kiusatud seni taga,
kuni Ta püsis oma puusepa töökojas Naatsaretis.
Aga sellest hetkest, kui Ta hakkas tegema väelisi tegusid,
omistati Talle pahalase pealiku nimi ja Ta elu hakkas olema ohus.
Tagakius jätkus 3,5 aastat, kuni Ta ristilöömiseni.
Ainuke süü - Tal oli vägi,
mis pani selle aja uskmatud religioossed juhid kartma.
Nii kaua, kuni Peetrus pidas kalastaja ametit,
oli ta tore mees.
Aga kui ta tervendas halvatud mehe, siis ta heideti vanglasse.
Nii kaua, kui Stefanos oli
Jeruusalemma esimese koguduse liige,
polnud tal mingeid raskusi ega probleeme.
Aga sellest hetkest, kui ta hakkas tegema suuri imesid,
ja tunnustähti rahva seas, tariti ta kohtu ette.
Peale kohut visati ta kividega surnuks.
Seda loetelut saaks veel pikalt jätkata.
Aga kui selliseid tunnustähti ja tegusid
hakkas äkki juhtuma Jeesuse ja Ta järgijate hulgas,
algas tagakius.
Mitmed neist surid märtrisurma vaid seetõttu,
et nad tahtsid anda edasi Jeesuse algupärast väge
kannatavatele inimestele.
Nendel aegadel on tihti juhtivaks teguriks kartus.
Mis kartus see on?
Mäletan, et läksin Raumasse koosolekute sarjale.
Olin kogu tee palvevaimus.
Püha Vaim rääkis eriti võimsalt.
Suurim ärkamise takistus Soome Siionis, on vale kartus.
Seda on sisse istutatud valeõpetuste, valede positsioonide ja kõnede kaudu.
Mitmesugustest sektoritest tuleb selliseid asju,
mis põhjustavad usklikes eelarvamusi, valesid uskumusi ja valekartusi.
Need takistavad Pühal Vaimul tegutsemast nii võimsalt
nagu Ta tahaks.
Kardetakse, et õpetatakse valesti, tehakse valesti ja toimitakse valesti.
Kui räägitakse palju karismaatilisusest ja tihti pannakse võrdusmärk valesti.
Kas selliseid asju ka tuleb ette?
Jah.
See on see, et pimeduse maailm saab aru,
et kogudused on avanenud ja kasvanud üle maailma.
Uurimused näitavad,
et kristlikus lähiajaloos
pole kunagi olnud nii võimsat kasvuaega, kui nüüd.
Maailma mastaabis on kogudused kasvanud
plahvatusliku kiirusega.
Me oleme möödunud elanikkonna kasvust.
Jumalale sünnib rohkem lapsi, kui sünnib bioloogilisi lapsi maailma.
Maa peal on praegu 7,3 miljardit inimest.
Kristlaste arv kogu aeg kasvab.
Nende suurte inimmasside keskel
laseb Jumal Püha Vaimu väel vägevalt voolata
ja seal toimuvad toredad asjad.
Viimase 10 aasta jooksul on tekkinud üle miljoni uue koguduse.
Armuannid on hakanud toimima.
See, mis uurijate järgi on see tegur,
mis tekitab selle suure plahvatusliku kasvu,
selle taga on see,
et kogudused on end avanud karismaatilistele armuandidele.
Armuannid on hakanud kogudustes toimima
ja sedamööda on suur hulk inimesi saanud usklikeks.
Kriitika armuandide aadressil
ja teisalt, mis toimub Euroopas ja USA-s,
nagu vildakas seadusandlus, samasooliste temaatika jne.
Need asjad on väga erinevad.
Jah. Aga Soome, Skandinaavia, Euroopa
ja Ameerika ning Aasia - nö globaalne maailm,
pole kunagi nii avatud olnud.
Maailmas pole kunagi olnud sellist aega,
kus inimesed on nii vastuvõtlikud.
Mine tänavale, räägi seal inimestele.
Ka baarides, restoranides, diskoteekides või kus tahes -
inimesed on väga avatud ja tahavad kuulda.
Mitmed, kes on nendes kohtades, kus me nendega kohtume,
avavad seal oma südame Jeesusele.
Tundub, et väljaspool kirikuseinu tuleb rohkem inimesi usule,
kui kirikutes endas.
Sa räägid asjast, mida sa isiklikult tead.
Ma tean, et oma 40 aasta jooksul oled sa palju aega tänavatel olnud.
Ja mitte ainult Soomes,
vaid ka lennukis teel Iisraeli või mujale.
Reisi ajal on toimunud mitmeid usuletulekuid.
Sul on kindlasti tuhandeid lugusid, mis on juhtunud sinu tegevuse läbi.
Jah. Ma olen hingelt evangelist.
Mu igatsus on näha, kuidas inimesed saavad päästetud.
Ma olen öelnud, et praegu on evangelistide teemantaeg.
Inimesi tuleb kõikjal koguaeg usule.
Nagu Piibel ütleb: "Kes rohkelt külvab, see ka lõikab rohkesti."
Me oleme usinalt inimeste keskel ja näeme, mida Jumal seal teeb.
Inimesed annavad omad elud Jeesusele.
Ma olen märganud üht asja, et lubatakse rääkida päästest.
Aga meeleparandus? Kas see muudab seda pilti?
Ma usun, et on kahte sorti kuulutajaid.
Need, kes on evangeeliumis täiesti sügaval sees.
Jeesus tuli päästma ja lunastama me vaimu, hinge ja ihu.
Kui me jutlustame tervet, väelist evangeeliumi,
kus Jeesus päästab, tervendab, täidab Püha Vaimuga
ja vabastab pimeduse jõudude ja vägede käest,
siis sellist seemet, mida sa külvad, sellist sa ka lõikad.
Kui koosolekul on usu vaim
ja kuulutaja ise ka usub seda, mida ta kuulutab,
siis Jumal ainult kinnitab ta sõnu ja juhtub imelisi asju.
Inimesed kogevad Jumala suurt väge.
Sul oleks kindlasti kümneid näiteid,
aga too neist mõni, mida sa oled oma evangelistitöös kogenud.
Mul on nii tore näha kogudust tervikuna,
nagu meil on Seinäjoel.
Meil on palvetav kogudus.
Igal nädalal toimub seal üle 10 palvekoosoleku.
Üle kogu linna, erinevates kogudustes on vähemalt 33 palvekoosolekut.
Seinäjoki on tänapäeval Soome palvepealinn.
Seal, kus palvetatakse palju, seal ka juhtub palju asju.
Seal, kus vähe palvetatakse, seal juhtub ka vähe asju.
Ma ei väida,
et ainult Seinäjoe nelipühikirikus juhtuvad asjad.
Neid juhtub tänapäeval kõikjal, sest Jumal tegutseb kõikjal.
Ta on nii tore, et Ta armastab kõiki inimesi.
Me saame tagasisidet e-postiga ja muul moel.
Inimesed saadavad meile tänu peale seda, kui Jumal puudutas neid.
Siingi on üks tänupalve.
"Augustis saatsin palverätiku oma õepojale.
Ta haigestus 2-aastaselt epilepsiasse. Tal olid atakid ja ta kaotas teadvuse.
Ravimid ei aidanud.
Peale augustit pole tal olnud ainsatki epilepsia atakki.
Tänu Jumalale!"
Ehk siis palverätik.
Me kõik saame aru, et rätikus eneses pole väge,
aga see on üks konkreetne asi.
Inimene vajab midagi nähtavat ja füüsilist;
puutepunkti oma usaldusele ja usule.
See rätik saadetakse õnnistades teele
ja inimene, kelle peale see pannakse,
seal on midagi jumalikku, mida me ei suuda seletada.
Ime on ime.
Seda ei suuda ükski inimene ära seletada.
Kui Jumal teeb seda, nagu Ta tegi palverätikute kaudu,
siis Ta puudutab ja aitab inimesi nagu sel juhul.
Sama inimene jätkab: "Saatsin palverätiku ka õemehele.
Tal olid valud pealaest jalatallani ja puus oli haige.
Ta ei saanud korralikult kõndida.
Peale augusti on valud kadunud. Ta saab kõndida. Tänu Jumalale!"
Seinäjoe haiglas teatakse kogudustes tehtavatest palvetest.
Seal inimesed saavad terveks.
Mitmed arstid ja õed on näinud seda, kuidas inimesed saavad terveks,
kui palveõhtutel on nende eest palvetatud.
Kui imestatakse, et kuidas nad niimoodi terveks said,
siis nad räägivad,
et nende eest palvetati ja neid võiti õliga Jeesuse nimel.
Siis toimuski selline jumalik pööre ja ime.
Neid tunnistusi on päris palju.
Võiks öelda, et kui selle 15 aasta ajalugu
oleks pandud kirja,
siis sellest oleks saanud üsna paksu raamatu.
Seepärast inimesed tulevadki sellesse Seinäjoe kogudusse,
sest teatakse, et Jumal tegutseb seal.
Seal on Jumala ligiolu ja Jumala tervendav vägi.
Sama on ka Piiblis, kus pime mees sai nägemise tagasi.
Ta ütles: "Ma ei tea, millise väega seda tehti.
Aga enne ma olin pime, kuid nüüd ma näen."
Ta nägi seda, mis juhtus
ja me ei pea arstiteaduslikult seletama, mis juhtus,
sest Jumal tegi seda.
Tema teeb ja tervendab. Tema vägi on selles.
Kui inimene kohtab Jumala väge, siis need asjad juhtuvad.
Inimesed meie koguduses ja teistes kogudustes, kus nad käivad,
mitmed neist ütlevad,
et tundsid mõnusat sooja hoovust, mis läbis nende olemuse.
Teised hakkavad Jumala väes värisema.
Jumala ülestõusmise vägi puudutab neid.
Tänapäeval suudetakse inimest teatud haigustest
ka elektriga tervendada.
Aga Jumala vool ja Püha Vaimu vägi
on maailma vooludest kõige võimsaim ja kõige vägevaim vool,
mis puudutab inimesi.
Ime oleks, kui seal midagi ei juhtuks.
Kui Püha puudutab, siis midagi ikka juhtub.
Kui inimesed on olnud minevikus rüvedate vaimude poolt seotud,
siis sa oled nende eest palvetanud ja oled näinud, kui nad olid seotud.
Jah.
Meie ärkamise ajaloos on olnud selliseid juhtumeid.
Need tulevad esile ka palvejärjekorras,
kui me paneme käed nende peale.
Siis me tajume kohe, et tegemist on rüvedate vaimudega.
Inimene kukub põrandale
ja hakkab seal tõmblema ning susisema. Suust tuleb vahtu.
Silmad välguvad peas. See pole üldse ilus vaatepilt.
Jumala ligiolu ja Jumala vägi nii palvejärjekorras,
kui ka üksikisiku juures, vabastab.
On tore näha seda ilmet ja nägu, kuidas need muutuvad.
Inimene vabaneb Jeesuse nimel ja väes.
See on midagi väga ainulaadset.
Taas tuleme selle juurde,
et religioossed inimesed hakkavad kartma,
et nüüd on midagi valesti.
Need on need eelarvamused ja valed ettekujutused.
Need on takistused. Kartus eriti. Vaenlane kasutab seda kõige rohkem.
Piibel ütleb, et meile pole antud kartuse vaimu.
Me oleme vabastanud inimesi eri astme kartustest.
Kui tuleb Püha Vaimu vägi,
siis täielik armastus peletab kartuse minema.
Jumala Püha Vaimu vägi vabastab inimese.
Jeesus tuli vabastama vange. Kartus on üks suurim siduja ja ahel.
Sellest vabanetakse kohe,
kui loovutatakse oma sisemine elu Jeesusele.
Kui teadvustatakse, et kartus pole Jumalast,
siis öeldakse sellest lahti.
Üks takistus ärkamise sees on kristlaste omavaheline madin.
Me pole üksmeeles ega armasta teisi.
On sul ka selle kohta näiteid või tähelepanekuid?
Kahjuks see nii tänapäeval on.
On tore, kui üksikkristlased ja Jumala mehed-naised
on omavahel seotud.
Hea näide oleks meie sugupõlve kirkaim evangelist - Billy Graham
ja tema teenistus
ning tema meeskonnas tegutsevad inimesed.
Neil oli üks põhimõte,
millele nad pühendusid üksteisega tööd tehes.
See puudutas suhtumist teiste inimeste tehtavasse töösse.
Nad otsustasid mitte arvustada ega kritiseerida teiste tehtavaid töid.
Nad otsustasid mitte teha avalikkuse ees maha
teiste pastorite teenistusi.
Nad otsustasid austada ja väärtustada eri koguduste pastoreid
ja kirikkondade tehtavat tööd.
See on üks näide,
kuidas Jumal õnnistas Billy Grahamit ja tema meeskonna tegevust.
Sest nad õnnistasid teisi töötegijaid, kuigi nad nägid asju erinevalt.
Aga kõigest hoolimata oli neil kõigil õnnistav suhtumine.
Jumal õnnistab neid, kes õnnistavad teisi.
Kuid küsimus on selles, et nad otsustasid.
Nad otsustasid.
Nad teadsid, et neil kõigil on suur kiusatus selles asjas langeda.
Aga kui nad olid kinnitanud selle oma lööklauseks,
et nad hoiavad oma otsusest kinni ega hakka rääkima halba,
vaid usaldavad need asjad Jumala hoolde.
Billy Graham on täna 94-aastane.
Mitte keegi tema teenistuse ajast ei kuulnud,
et ta oleks kedagi kritiseerinud või arvustanud.
Või seadnud küsimärgi alla teiste teenistust ja tööd.
Evangelistina pühendus ta ka ise neile otsustele,
näidates eeskuju ka teistele.
Tuginedes meie saate kombele, palun sul öelda vaatajatele,
mida Jumala Vaim su südamele paneb.
Kallis vaataja-kuulaja seal teisel pool ekraani.
Me elame tänapäeval eriliselt võimsal ja Jumala plaanitud ajal.
Jumalal on suured plaanid.
Nagu Piibel ütleb: "Jumalale on kõik võimalik."
Ehk algkeelest tuletatuna - Jumala jaoks on kõik lihtne.
Jumalal on eriti lihtne tuua võimas ärkamine siia maale.
Sina võid olla üks vahelüli paljude tuhandete seas.
Seepärast kutsun sind üles olema positiivne.
Täida oma sisemus ja mõttemaailm jumalike mõtetega,
mida õpetab Piibel.
Ole Jumala kasutuses ja Jumala käsi nii,
et Ta saaks sind kasutada kõikjal, kus sa liigud.
See on sinus endas kinni,
kas sa annad oma südame ja andud täielikult Talle,
andes oma elu Jumala kasutada.
Sel hetkel sa koged, kuidas väe voolamised tulevad esile.
Püha Vaim hakkab sind aina rohkem täitma.
Sa saad olema selline kanal, mis voolab.
Ja nüüd palume, et Püha Vaim puudutaks ja aitaks meid,
et me saaksime sügavamalt loovutada oma elu Tema kasutusse.
Kallis Jeesus.
Me täname ja ülistame Sind selle eest,
et Sa oled tõeliselt kõige hea andja.
Sina annad meile täiuslikke ande.
Sinu juures pole muutusi ega varjude varje.
Seepärast võime tänada, et sa tuled meie sisemusse.
Kus iganes me vajame Su abi, Püha Vaim,
Sa tuled ja oled kenasti ligi meie olemuses.
Me sõitleme Jeesuse naatsaretlase nimel
kõiki haigusi ja nõrkusi.
Ning kiidame ja ülistame selle eest,
et saame silmapilkselt kogeda Jeesuse puudutust
ja Tema ülestõusmise väge.
Meie eludes toimuvad imed ja muutused. Aamen.
Aitäh, Timo, selle saate eest!
Meil on veel teemasid, mida me pole veel vaadelnud.
Nädala pärast teeme sinuga teise saate veel.
Tere tulemast sinna! - Aitäh!
Kui soovid toetada Eesti TV7 tööd, helista 900 1777 (kõne hind 7 eur)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa